Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: az 54/1996. (IV. 12.) Korm. rendelethez]
Paragraph Index: 2357

c) A követeléseket adósok, vevők, munkavállalókkal szembeni követelések, váltókövetelések és egyéb követelések tagolásban kell kimutatni. A követelésekről év közben analitikus nyilvántartást kell vezetni. A követelések állományát negyedévenként az analitikus nyilvántartásokból készített összesítő bizonylat (feladás) alapján meg kell állapítani, és az állományváltozásnak megfelelően a különbözetet rögzíteni kell a követelés számlán és tőkeváltozásként. Az eszközzel kiváltott követeléseket a teljesítés napján kell könyvelni. Év végén leltározás alapján kell a követelések állományát megállapítani, majd értékelni. Az Adó- és Pénzügyi Ellenőrzési Hivatalnak, valamint a Vám- és Pénzügyőrségnek mint államháztartási bevételeket beszedő szervezeteknek, a feladatkörükbe tartozó adó és adójellegű, társadalombiztosítási, illetve vám-, vámjellegű és kapcsolódó követelésekről elkülönített nyilvántartást kell vezetniük.” A jelenlegi 2. c) pont d) pontra változik és kiegészül második bekezdéssel: „A forgóeszközök között kimutatott értékpapírokról olyan analitikus nyilvántartást kell vezetni, amely megfelel az Szt. által támasztott követelményeknek, amelyből értékpapírtípusonként megállapíthatóak az egyedi értékeléshez szükséges adatok, továbbá az értékpapírok hozamai.” A 3. b) pont második bekezdése helyébe a következő rendelkezés lép: „Ebben a számlacsoportban kell megnyitni a kincstári körbe tartozó költségvetési szerveknek a hitelintézeteknél vezetett devizaszámláikat.” A 3. g) pont a következő bekezdéssel egészül ki: „A számlacsoport számláihoz kapcsolódóan analitikus nyilvántartást kell vezetni, amelyben az elszámolásra jellemző adatokat és az elszámolás érdekében tett intézkedéseket rögzíteni kell. A függő elszámolások rendezése érdekében szükséges intézkedéseket haladéktalanul végre kell hajtani.” A 4. pont második mondata helyébe a következő rendelkezés lép: „Itt kell kimutatni a saját tőkét, a tartalékot, a hosszú és rövid lejáratú kötelezettségeket, ideértve az igénybe vett támogatási kölcsönöket is, a működési és felhalmozási célra véglegesen átvett pénzeszközöket, a függő, átfutó és kiegyenlítő bevételek passzív jellegű elszámolását, valamint az évi mérlegszámlákat.” A 4. c) pont helyébe a következő rendelkezés lép: „c) Hosszú lejáratú kötelezettségek között az egy évnél hosszabb lejáratra felvett hiteleket és kapott támogatási kölcsönöket, ideiglenesen átvett pénzeszközöket, valamint a fejlesztési célú kötvénykibocsátásból származó kötelezettséget kell kimutatni. A számlacsoporton belül elkülönítetten kell kimutatni a pénzügyi vállalkozásoktól, egyéb belföldi hitelezőktől és külföldről felvett hitelek, valamint az államháztartáson belüli és kívüli szervezetektől kapott felhalmozási célú támogatási kölcsönök állományát, a hitelek, kölcsönök felvételét és annak visszafizetését, előirányzatok és azok teljesítése részletezésben.” A 4. d) pont első bekezdése helyébe a következő rendelkezés lép: „d) A rövid lejáratú kötelezettségek számlacsoport számláin kell kimutatni az egy évet meg nem haladó lejáratú kötelezettségeket. Itt kell kimutatni a szállítókkal szembeni — általános forgalmi adót is tartalmazó — kötelezettségeket, a kibocsátott váltók állományát, valamint az egyéb rövid lejáratú kötelezettségeket. A szállítók számlán belül elkülönítetten kell kimutatni a tárgyévi költségvetést terhelő és a tárgyévet követő évi költségvetést terhelő beruházási és az egyéb szállítói kötelezettségeket. A szállítókról év közben analitikus nyilvántartást kell vezetni. A szállítói kötelezettségek állományát negyedévenként az analitikus nyilvántartásokból készített összesítő bizonylat (feladás) alapján meg kell állapítani és az állományváltozásnak megfelelően a különbözetet rögzíteni kell a szállítók számláján és tőkeváltozásként. A szállítók számláján az állományában bekövetkezett változást év közben rögzíteni kell, ha a költségvetés alapján gazdálkodó szervet megszüntetik, átszervezik. Év végén leltározás alapján kell a szállítók állományát megállapítani, majd értékelni.” A 4. e) pont helyébe a következő rendelkezés lép: „e) A rövid lejáratú hitelek és támogatási kölcsönök számlacsoportban azokat a hiteleket, támogatási kölcsönöket és működési céllal kibocsátott kötvényekből származó kötelezettséget kell kimutatni, amelyeknek futamideje nem haladja meg az egy évet, függetlenül attól, hogy 1998/121. szám azokat milyen szervtől vették igénybe. A rövid lejáratú hiteleket el kell különíteni aszerint, hogy azokat pénzügyi vállalkozástól, egyéb belföldi forrásból, a központi költségvetésből, vagy alaptól vette igénybe a költségvetés alapján gazdálkodó szerv. A támogatási kölcsönöket aszerint kell elkülönítetten vezetni, hogy azokat államháztartáson belüli, illetve kívüli szervezettől, továbbá, hogy azt működési vagy felhalmozási célra kapta a költségvetés alapján gazdálkodó szerv. A számlacsoportban elkülönítetten kell kimutatni a hitelek (kötvények), támogatási kölcsönök állományát, valamint a hitelek (kötvények), kölcsönök felvételét és visszafizetését, előirányzatok és azok teljesítése részletezésben.” A 4. g) pont utolsó mondata helyébe a következő rendelkezés lép, és kiegészül az új bekezdéssel: „Itt kell továbbá kimutatni az adó- és illetékbeszedésekből származó elszámolásokat, a letétek elszámolását, a társadalombiztosítási pénzügyi alapjai, valamint az APEH közötti elszámolásokat. A számlacsoport számláihoz kapcsolódóan analitikus nyilvántartást kell vezetni, amelyben az elszámolásra jellemző adatokat rögzíteni kell. A függő, átfutó és kiegyenlítő bevételekről vezetett nyilvántartásokban fel kell jegyezni az elszámolás érdekében tett intézkedéseket is. A függő elszámolások rendezése érdekében szükséges intézkedéseket haladéktalanul kell végrehajtani.” Az 5. pont helyébe a következő rendelkezés lép: „5. A pénzforgalmi jelentés — az éves elemi költségvetésben meghatározott kiemelt előirányzat-csoport tagolásban, valamint egyes kiemelt előirányzatok tekintetében részletesen is — tartalmazza a jóváhagyott kiadási előirányzatokat és a teljesített kiadásokat szakfeladatonkénti bontásban. A pénzforgalmi jelentés szakfeladatokra vonatkozó folyó évi kiadási adatait a 7. számlaosztály tartalmazza.” A 9. b) pont helyébe a következő rendelkezés lép: „b) A munkaadókat terhelő járulékok számlacsoportban kell kimutatni a személyi juttatások után elszámolt társadalombiztosítási járulékot, munkaadói járulékot, egészségügyi hozzájárulást, táppénz-hozzájárulást, államháztartáson kívülre fizetett, munkaadókat terhelő járulékokat és munkaadókat terhelő egyéb járulékokat.” A 9. c) pont helyébe a következő rendelkezés lép: „c) A Dologi kiadások számlacsoportokban kell elszámolni minden anyag, áru, göngyöleg, állat beszerzésére fordított kiadást, függetlenül attól, hogy azt a költségvetés alapján gazdálkodó szerv azonnal felhasználja vagy későbbi felhasználás céljából raktározza. Itt mutathatja ki a költségvetés alapján gazdálkodó szerv a 30 ezer forint egyedi beszerzési érték alatti tárgyi eszközök és immateriális javak kiadását is. Itt kell továbbá elszámolni a muzeális célú gyűjtemények vásárlására fordított kiadásokat. Itt számolandó el az igénybe vett kommunikációs szolgáltatások, energia-, közmű-, szállítási, postai, bérlet-, karbantartási és egyéb szolgáltatások ellenértékeként fizetett kiadások, valamint a vásárolt közszolgáltatások kiadásai. Ugyancsak itt kell kimutatni a különféle dologi kiadásokat is. Ide tartoznak a vásárolt termékek és szolgáltatások előzetesen felszámított általános forgalmi adója, a termékértékesítéssel, szolgáltatásnyújtással, valamint a tárgyi eszköz értékesítéssel kapcsolatos általános forgalmi adó, a kiküldetéssel, reprezentációval kapcsolatos kiadások, valamint az egyéb dologi kiadások (pl. valuta-deviza árfolyamveszteség, a közbeszerzésekről szóló törvény által előírt ajánlati biztosíték kiadása). A dologi kiadásokkal kapcsolatban felmerült előzetesen felszámított általános forgalmi adót elkülönített számlán kell kimutatni, függetlenül attól, hogy az a készletek év végi értékelésénél a beszerzési ár részét képezi, vagy nem. Készletbeszerzést, igénybe vett szolgáltatást a számlacsoportban csak számla alapján lehet elszámolni. Kivételt képez a lakásotthonban elhelyezett gyermekek ellátásával kapcsolatban teljesített — gyermekenként, havonta 2000 Ft összegű — kiadás. A számla nélkül elszámolt kiadásokról az intézmény — számlarendjében szabályozott módon — háztartási könyvet vezet, amely a kiadások könyvelési bizonylatát helyettesíti.” A 9. pont új d) ponttal egészül ki, és a jelenlegi d)—e) pontok e)—f) pontokra változnak: „d) Az egyéb folyó kiadások számlacsoportban kell elszámolni a költségvetést különböző jogcímeken illető összegeket, a költségvetés alapján gazdálkodó szerv által fizetendő adókat (pl. helyi adót, kifizetői jövedelemadót), tagsági díjakat és egyéb befizetéseket, valamint a kamatkiadásokat, ideértve a kamatozó értékpapírok vételárában elismert kamat összegét is.” A 11. pont második bekezdése helyébe a következő rendelkezés lép: „A számlaosztályban elkülönítetten, a vállalkozási szakfeladat számláján kell elszámolni az alap- és vállalkozási tevékenység közötti pénzforgalom nélküli kiadások előirányzatát és azok teljesítését is.” A 14. a) pont a következő mondattal egészül ki: „Ugyancsak itt kell kimutatni a vevő által fizetett adót, valamint az adóhatóságtól igényelt és befolyt, levonásba helyezhető előzetesen felszámított és fizetendő adó különbözetét.” A 14. g) pont helyébe a következő rendelkezés lép: „g) A Bevételek funkcionális osztályozás szerinti elszámolása számlacsoportban mind a jóváhagyott előirányzatokat, mind azok teljesítését ki kell mutatni alaptevékenység és vállalkozási tevékenység szakfeladatainak megfelelő bontásban, függetlenül attól, hogy azok melyik számlaosztályban kerültek elszámolásra. Ugyancsak a számlacsoportban kell elszámolni a vállalkozási szakfeladaton, az alap- és vállalkozási tevékenység közötti pénzforgalom nélküli bevételek előirányzatát és azok teljesítését is.” 1998/121. szám

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes